ภาษีนำเข้าเหล็กสหรัฐฯยังทำพิษ! ฉุดSETปิดรูดหนักกว่า17จุด จับตาสนช.โหวตกม.ลูก2ฉบับพรุ่งนี้
ภาษีนำเข้าเหล็กสหรัฐฯยังทำพิษ! ฉุดSETปิดรูดหนักกว่า17จุด จับตาสนช.โหวตกม.ลูก2ฉบับพรุ่งนี้ โดยดัชนีปิดตลาดวันนี้ ที่ระดับ 1,781.64 จุด ลบ 17.42 จุด หรือ 0.97% มูลค่าการซื้อขาย 7.15 หมื่นล้านบาท
7 มี.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,781.64 จุด ลบ 17.42 จุด หรือ 0.97% มูลค่าการซื้อขาย 7.15 หมื่นล้านบาท
10 หุ้นกดดัชนีวันนี้

ด้านนายชัยยศ จิวางกูร ผู้อำนวยการฝ่ายวิเคราะห์ บล.กรุงศรี เปิดเผยกับ “ข่าวหุ้นธุรกิจออนไลน์” ว่าภาวะตลาดหุ้นไทยในวันนี้ปรับตัวลดลงอย่างต่อเนื่องตั้งแต่ช่วงเช้า โดยมาจากปัจจัยต่างประเทศ จากกรณีที่ประธานาธิบดีโดนัลด์ ทรัมป์ แห่งสหรัฐฯ ยืนยันจะเดินหน้าแผนการเรียกเก็บภาษีนำเข้าเหล็กและอลูมิเนียม ซึ่งส่งผลกระทบต่อตลาดหุ้นเกือบจะทั่วโลก อีกทั้งยังเป็นปัจจัยกดดันดัชนีตลาดหุ้นไทยให้ปรับตัวลดลงค่อนข้างแรงอีกด้วย
สำหรับปัจจัยกดดัชนีภายในประเทศ คาดว่ามาจากประเด็นที่สภานิติบัญญัติแห่งชาติ (สนช.) จะมีการพิจารณาร่างพระราชบัญญัติประกอบรัฐธรรมนูญ (พ.ร.ป.) ว่าด้วยการเลือกตั้งส.ส.และร่างพระราชบัญญัติประกอบรัฐธรรมนูญว่าด้วยการได้มาซึ่ง ส.ว. ในวันที่ 8 มี.ค.นี้ ยังคงมีความไม่แน่นอน
สำหรับแนวโน้มภาวะตลาดฯในวันพรุ่งนี้ (8 มี.ค.) คาดว่าดัชนีมีโอกาสอ่อนตัวลงต่อ พร้อมให้แนวรับ 1,770 จุด แนวต้าน 1,785-1,790 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT &lt;XD&gt; มูลค่าการซื้อขาย 8,741.16 ล้านบาท ปิดที่ 540 บาท ลดลง 12 บาท
EA มูลค่าการซื้อขาย 6,380.90 ล้านบาท ปิดที่ 50.75 บาท เพิ่มขึ้น 0.50 บาท
BANPU มูลค่าการซื้อขาย 5,545.61 ล้านบาท ปิดที่ 21.20 บาท ลดลง 1.70 บาท
CPF มูลค่าการซื้อขาย 2,197.24 ล้านบาท ปิดที่ 24.10 บาท เพิ่มขึ้น 0.30 บาท
PTTGC มูลค่าการซื้อขาย 2,188.02 ล้านบาท ปิดที่ 91.50 บาท ลดลง 4.25 บาท
 
ตลาดหุ้นเอเชีย
